بیرلشمیش میللت‌لر تشکیلاتی‌نین آمریکا‌نین نیویورک شهریندکی مرکزینده "تورکیه‌ده مدنیت‌لرین موختلیف‌لیگی" مؤضوع سوندا توپلانتی کئچیریلدی.
تورک-آمریکان تیجارت و صنایع اتاقی‌نین ایداره هئیتی‌نین عضوو مینا آنلار بمت-ده تورکیه‌نین تاریخی و مدنی زنگین‌لیک‌لری‌نین تقدیماتینی ائتدی.
تورکیه‌نین بیر سیرا مدنیت‌لرین و اهمیت‌لی سیما‌لارین دوغولدوغو بیر یئر اولدوغونو قئید ائدن آنلار تورکیه‌ده بوتون فرق‌لی مدنیت‌لرین ایزلرینه راست گلمه‌ین مومکون اولدوغونو سؤیله‌دی.
آنادولودکی فرق‌لی میللت، مدنیت و دین‌لرین عصرلرله بیرلیکده موجود اولدوغون‌دان بحث ائدن آنلار: "تورکیه مدنیت‌لرین موختلیف‌لیگی‌نین ان اهمیت‌لی مرکزلرین‌دن بیری‌دیر" دئدی.
توپلانتیدا چیخیش ائدن تورک هاوا یول‌لاری‌نین نیویورک شعبه سینین باش مودیری جنک اؤجال ایسه مدنیت‌لرین موختلیف‌لیگی‌نین و دیالوگون دموکراسی و باریش‌ین اینکیشافیندا اهمیت‌لی رول اوینادیغینی بیلدیردی.
اؤجال سیاحتین ده فرق‌لی مدنیت‌لر آراسیندا علاقه یارادیلماسیندا سون درجه موهوم اهمیت داشیدیغینی وورغولادی.
